למרות שאני מאוד אוהבת מתוקים, בדגש על שוקולד וקינוחי לימון, אני פחות חסידה של הפטיסרי הצרפתי. משהו בשכבות המוקפדות, בנראות המפונפנת ובמאפים מלאי החמאה פשוט לא עושה לי את זה.
זאת גם הסיבה למה אני לא עוקבת אחרי קונדיטורים צרפתיים. להוציא פייר הרמה.
כשגיליתי, לפני כמה שנים, שהוא האבא והאמא של המקרונים התחלתי לעקוב אחריו ואחרי הקינוחים המהממים שהוא מוציא תחת ידיו. כך נתקלתי בעוגת השוקולד שלפניכם.
כחובבת שוקולד מושבעת כמובן שלא עמדתי בפיתוי וביום הולדת 33 שלי, לפני 5 שנים, הכנתי את העוגה, בצורתה העגולה (במקור הרמה מכין אותה בצורת קוביות), רק אז גיליתי שיש בה חצי קילו שוקולד. כן, מה ששמעתם, חצי קילו שוקולד לעוגה אחת.
מצד שני, אין בעוגה הזאת כמעט קמח ובאמת שלא צריך יותר מפרוסה די קטנה כדי להיות מסופקים. ותאמינו לי, קשה לספק אותי מבחינת שוקולד אז אם אני מצליחה לעצור אחרי פרוסה דקה, גם אתם יכולים ?
אז מה כוללת העוגה הזאת?
שכבת בראוניז שוקולד בתחתית ומעליה קרם שוקולד סופר עשיר, מוס שוקולד אוורירי ברמות מטורפות ומעל הכל שכבת טראפלס שוקולד שמתמוססת בפה.
ותאלצו להאמין לי, ההשקעה, הכלים בכיור, כמות השוקולד, הקלוריות והשלבים המעט ארוכים שווים כל ביס. מדובר לחלוטין בעוגה אולטימטיבית למכורי שוקולד.
נכון, מדובר באתגר לא קטן, אבל הוא לחלוטין שווה את זה.
אגב, במקור הרמה מצפה את העוגה בציפוי דק יותר, מבריק, שדומה יותר לגלסאז’, אבל גם כדי לפשט את המתכון וגם כי רציתי שכבה קצת יותר עבה, החלטתי לשנות טיפה את המתכון לשכבה העליונה והיא הפכה מציפוי לסוג של טראפלס שוקולד.
ועוד משהו קטן – כשאני כבר מכינה את העוגה הזאת, בגלל כמות ההשקעה שהיא דורשת, אני מעדיפה להכין 2 עוגות. אחת אני מגישה ואחת מקפיאה לאירוע הבא.
המתכון שלפניכם מיועד כבר ל-2 עוגות, בגודל 20, אז כמובן שאם אתם רוצים להכין רק עוגה אחת פשוט חלקו את המצרכים לחצי.
ובהזדמנות זו, תרשו לי גם לאחל מזל טוב לאיש שגרם לי, אחרי 5 שנים, להכנס למטבח ולהכין אותה לכבוד יום ההולדת שלו. מקווה שאת שאר הפרוסות חתכת עם סכין חמה.
– הכנת הבראוניז: בקערה שמתאימה למיקרו מניחים שוקולד מריר וחמאה וממיסים בפולסים של 30 שניות. מערבבים עד שנוצר רוטב שוקולד מבריק.
– מוסיפים ביצים, בכל פעם אחת, וטורפים היטב אחרי כל הוספה.
– מוסיפים את הקמח ומערבבים רק עד שהקמח נטמע בתערובת.
– מעבירים ל-2 תבניות עגולות בקוטר 20, משומנות היטב או עם נייר אפייה בתחתית התבנית, ואופים בתנור שחומם מראש ל-170 מעלות במשך 20 דקות ולא יותר. מצננים במקרר.
– בשלב הזה, אחרי הצינון, מומלץ לשים שקף מסביב כדי לחלץ בקלות את העוגה אבל זה לא חובה.
– הכנת קרם שוקולד: בסיר קטן שמים חלב ושמנת ומרתיחים עד שהנוזלים מבעבעים.
– בקערה בצד שמים את החלמונים ומוסיפים להם את הסוכר. טורפים היטב.
– כשהחלב והשמנת רותחים מוזגים אותם על החלמונים עם הסוכר ומיד טורפים כדי שלא תיווצר חביתה.
– מעבירים את הבלילה שנוצרה חזרה לסיר ומבשלים, תוך כדי טריפה מתמדת (זוכרים? אנחנו לא רוצים חביתה) עד שהנוזלים מסמיכים ומגיעים למרקם של דני. איך יודעים שזה מוכן? טובלים כף בקרם ואם הוא מצפה אותה ולא נוזל לגמרי זה מוכן.
– שופכים את הקרם שנוצר לכם, דרך מסננת (זה סופר חשוב למקרה שנוצרו חתיכות של ביצה בגלל החימום של החלמונים) על השוקולד המריר, שמחכה קצוץ בתוך קערה, וטורפים עד שהשוקולד נמס ונוצר קרם.
– שופכים את הקרם על 2 העוגות, 1/2 לכל עוגה, ומעבירים למקרר לשעה וחצי לפחות (מעל הקרם יבוא מוס ואם הקרם יהיה רך מדי המוס מלמעלה ימעך אותו וינזל פנימה.
– הכנת מוס שוקולד: בקערה שמתאימה למיקרו שמים את השוקולד והחלב וממיסים, בפולסים של 30 שניות, עד שנוצר רוטב שוקולד מבריק.
– מוסיפים את החלמון וטורפים היטב.
– בקערה מיקסר עם וו הקצפה מקציפים את החלבונים עם הסוכר, על מהירות בינונית-גבוהה, עד שנוצר קצף חזק ויציב.
– מקפלים פנימה את השוקולד המומס, ב-3 נגלות כדי לא להפיל את כל הקצף, עד שהמוס בצבע אחיד בלי שבילים של שוקולד.
– מעבירים 1/2 מכמות המוס לכל עוגה ומיישרים (המוס מגיע מעל קרם השוקולד כמובן). מעבירים למקפיא לשעתיים לפחות או לכמה שעות במקרר. אבל עדיף מקפיא, זה גם מהר יותר וגם השכבה שתשימו עוד רגע מעל תתפס טוב יותר על מוס קפוא.
– הכנת טראפלס שוקולד: בקערה שמתאימה למיקרו שמים את השוקולד והשמנת וממיסים, בפולסים של 30 שניות, עד שנוצר רוטב שוקולד מבריק.
– מוסיפים חמאה ומערבבים היטב עד שהיא נמסה לגמרי.
– מוזגים את שכבת הטראפלס על העוגה (1/2 על כל עוגה) ומעבירים למקרר עד להגשה.
– אם רוצים להגיש את העוגות עוד 3 ימים ואילך פשוט מעבירים להקפאה ומפשירים במקרר כמה שעות לפני ההגשה.
– רוצים לקשט עם עלי זהב? אני קניתי את שלי כאן ועלה ממש זול ביחס לרושם שזה מייצר. ואגב, קנו כבר כמה חבילות, זה נגמר בשנייה.
– אפשר לקשט את העוגה בשברי מקופלת, פולי קקאו גרוסים, עלי זהב (ניתן לרכוש כאן), תותים או כל קישוט טעים אחר שאתם אוהבים.
– אני הכנתי את העוגות ביום אחד, השלבים עצמם לא מאוד ארוכים זה בעיקר זמן ההמתנה שמעכב. יש בערך 4-5 שעות המתנה בין השלבים אז קחו את זה בחשבון ותמיד אפשר להעביר למקפיא במקום למקרר כדי לזרז עניינים.
– חשוב מאוד לחתוך את העוגה עם סכין חמה עדי שתצאנה פרוסות ישרות. מה גם שהשכבה העליונה מעט כבדה יותר משכבת המוס אז היא יכולה למעוך אותה אם חותכים בסכין לא חמה.
– הבראוניז יוצאים מהתנור כשהם עדיין מעט רוטטים באמצע וזה בסדר, ככה זה אמור להיות, הם מתייצבים אחרי הקירור בזכות השוקולד והחמאה.
– ואם כבר הכנתם את העוגה של הרמה, בואו ללמוד איך להכין גם את עוגיות השוקולד השלו.
המון אנשים ביקשו את הכמויות לעוגה אחת, בקוטר 20, אז הנה הם – שימו לב ששלבי ההכנה זהים לשלבים למעלה רק שלא מחלקים כמובן ל-2 תבניות.
שאלה קטנה, אם רוצים להכין רק עוגה אחת, איך לחלק את ה5 חלמונים וה7 חלבונים?
אולי אין טעם לנסות אבל בכל זאת… יש אפשרות להמיר לפרווה, מבלי להשתמש במרגרינה?
וואו! נראה מעולה, לא יכולה לחכות לנסות להכין אותה!
כמה זמן לדעתך ניתן לשמור את העוגה השנייה במקפיא?
פשוט עוגה מעלפת, אם רוצים במקום שתי תבניות של 20 תבנית אחת, צריך תבנית של 26 או 28? ובמקרה כזה כמה זמן הבראוניז צריך להיות בתנור?
זה מיועד לתבנית גבוהה ?
מה הכמות לעוגה אחת לתבנית 26 עגולה???
היי , נראה מושלם , אפשר להשתמש באותו מתכון לתבנית אחת לב בגודל 24 ?
זה נראה פשוט וואו!
מה הכמויות עבור רינג 24?
העוגה אמורה לצאת גבוה כמו בתמונה? או שזה בגלל שהרינג שם קטן יותר?
היי, האם ניתן להכין ולהקפיא למשך שלושה שבועות??
אני רוצה להכין את העוגה שבוע לפני האירוע ולהקפיא. האם היא תחזיק? המרקמים השונים לא יהרסו?
העוגה נראית שלמות !!! השאלה שלי האם ניתן את הכמות במקום 2 תבניות לתבנית אחת גדולה? ואם כן לאיזה גודל תבנית מתאים??
העוגה נראית שלמות !!
! השאלה שלי האם ניתן את הכמות במקום 2 תבניות לתבנית אחת גדולה? ואם כן לאיזה גודל תבנית מתאים??
אם יש לי רינג בקוטר 18 לדעתך זה קריטי מבחינת כמויות?
והאם לדעתך קמח ללא גלוטן יתפוס פה אותו דבר?
עוזה מדהימה! מתה לנסות אותה! בהכנת קרם השוקולד לכמה מעלות הוא צריך להגיע בשביל שיהיה מוכן? 112 מעלות?
מעדיפה לעבוד עם מד חום מאשר עם העין..
באיזה שוקולד מריר את ממליצה להשתמה בכל שכבה? 55/60/70 %?
השאלה האם אפשר ב2 תבניות ארוכות ?
יצא לך יותר מ-2 תבניות אם את מכינה לפי המתכון של 2 העוגות.
ואוו חטפתי רעלת שוקולד מהתמונות!
אפשר לעשות את המוס עם שוקולד חלב? במקום מריר?
העלי זהב ספציפית בלינק שציינתת אכילים?
היי רחלי! האם ניתן להכין בתבנית 22 עם אותן כמויות? ויש דרך להפוך אותה לכשרה לפסח?….
אשמח לחוות דעתך, תודה!!
אם העוגה קפואה, או קפואה למחצה, אין בעיה עם זה. רק תקפידי על ציפוי יחסית נוזלי יותר אם העוגה קפואה כדי שלא תהיה שכבה עבה.
איך היא יצאה?
לכבוד הפסח הבא עלינו לטובה, יש אפשרות להמיר את הקמח בבראוניז לקרונפלור/קמח תםו”א/אבקת שקדים? אם כן באותה כמות?
אפשר לעשות גרסה כשרה לפסח??
האם במקום החלמון בקרם שוקולד אפשר לייצב עם ג’לטין ואם כן, כמה מומלץ? עוגה מדהימה !!!
נראה מטורף אני הולכת להכין ! רציתי רק לדעת מה גובה העוגה?
היי חשבתי להכין אותה ליום ההולדת של בני השאלה אם יהיה אפשרי לשים עליה נרות?
היי רחלי האם במקום 2 עוגות אני יכולה להשתמש בתבנית אחת בקוטר 24? באותו מתכון כמובן.
במידה ואני מחליטה לעשות בקוטר 26 להשאיר את הכמויות כמו שהן פשוט לא לחלק לשתי תבניות?
וכמה זמן היא יכולה להיות בהקפאה?
הקרם מתפרק לי…. למה? יש איך לתקן ?
שלום רחלי באיזה כמויות אפשר להשמש לתבנית 26 במתכון הראשון של שתי התבניות או במתכון של תבנית אחת ?
זו כמות שתתאים גם לעוגה בגודל 26?
הלוואי ויש לך תשובה איך להפוך אותה טבעונית!?
האם יש דרך לפסטר את הביצים למוס?
היי רחלי יקרה!
רינג בקוטר 18 גם אפשרי?
נראה מושלם,יש אפשרות להכין אותה פרווה?אם כן אז איך?וכמה משמעותי הטעם יהיה?
אני בהריון ולא יכולה לאכול ביצים חיות, יש לך אולי מתכון אחר למוס השוקולד?
היי רחלי מחפשת מתכון לעוגת יום הולדת לשים מעלייה כל מיני קשקושים שוקולדים קינדר וכו האם מספיק יציבה להחזיק את כל זה או שלא מתאים?